LIBER QUINTUS. 621 



ita in humana perdiscenda, provectos utique, puerorum more, 

 prima Inductionum elementa adhuc legere et retractare, res 

 humilis existimatur et quasi contemnenda. 



Tertio, si concedatur principia scientiarum ex Inductione qua 

 utuntur, vel sensu et experientia, recte posse constitui, certissi- 

 mum est tamen axiomata inferiora ab iis per syllogismum non 

 posse (in rebus naturalibus, quae participant ex materia) recte 

 et tuto deduci. In Syllogismo enim fit reductio propositionum 

 ad principia per propositiones medias. Haec autem sive Inve- 

 niendi sive Probandi forma, in Scientiis Popularibus (veluti 

 Ethicis, Politicis, Legibus, et hujusmodi) locum habet ; imo et 

 in Theologicis ; quandoquidem Deo pro bonitate sua placuerit 

 captui humano se accommodare ; at in Physicis, ubi Natura 

 opere, non adversarius argumento constringendus est, elabitur 

 plane veritas ex manibus, propter longe majorem naturalium 

 operationum quam verborum subtilitatem ; adeo ut succumbente 

 Syllogismo, Inductionis (verae scilicet et emendatse) officio 

 ubique opus sit, tarn ad principia magis generalia quam ad pro- 

 positiones inferiores. Nam syllogismi ex propositionibus con- 

 sistunt ; propositiones ex verbis ; verba notionum tesserae sunt ; 

 quare si notiones ipsae (quae verborum animae sunt) male et 

 varie a rebus abstrahantur, tota fabrica corruit. 1 Neque labo- 

 riosa vel consequentiarum argumentorum vel veritatis proposi- 

 tionum examinatio rem in integrum unquam restituet ; cum error 

 sit (ut loquuntur medici) in digestione prima ; quae a functioni- 

 bus sequentibus non rectificatur. Non igitur absque magna et 

 evident! causa evenit, ut complures ex philosophis (aliqui autem 

 eorum maxime insignes) Academici fuerint et Sceptici, qui 

 scientiae humanae et syllepsium certitudinem sustulerunt ; ultra 

 verisimilitudinem aut probabilitatem negantes earn pertingere. 

 Inficias non iverim, visum esse nonnullis Socratem, cum scien- 

 tiae certitudinem a se amoveret, per ironiam tantum hoc fecisse 2 , 

 et scientiam dissimulando simulasse ; renunciando scilicet iis 

 quae manifesto sciebat, ut eo modo etiam quae nesciebat scire 



1 Compare Novum Organum, i. 13. and 14. The formation of abstract conceptions 

 is one of the objects of Bacon's inductive method, as well as the establishment of 

 axioms. See Gen. Pref. p. 37. It is difficult to understand how the subtlety of 

 language and the subtlety of natural operations can be compared. Bacon must be 

 understood to mean that scientific terms and the conceptions which they express are 

 not an adequate representation of the natural phenomena which have led to their 

 formation. 



2 "Socrates autem, de se ipso detrahens in disputatione, plus tribuebat iis quos 

 volebat refellere. . Ita cum aliud diceret atque sentiret, libenter uti solitus est ea dis- 

 simulatione quam Grseci flpavelav vocant." Cic. Ac. Qu. ii. 5. 15. J. S. 



